Steinar Christensen
Store norske leksikon,Kunst og estetikk,Bildende kunst,Samtidskunst,Norsk samtidskunst
Steinar Christensen var en norsk billedhugger og postkonseptualist. Han var autodidakt og var med på å grunnlegge Vestlandets kunstakademi i Bergen.
Christensen ble kjent for sine monumentale stålskulpturer, stjerneinstallasjoner, internasjonale performancer og sine tvetydige stilleben med referanser til nederlandsk gullalderkunst. Han representerte Norge under Veneziabiennalen (1976) og er innkjøpt av Nasjonalmuseet, Henie Onstad Kunstsenter, Oslo kommunes kunstsamlinger, Bergen Billedgalleri, Norsk Kulturråd og Sønderjyllands Kunstmuseum i Danmark, foruten til Statoils kunstsamlinger og andre. Christensen arbeidet innen en rekke forskjellige medier og med forskjellige materialer og gjerne i samarbeid med eksperter innen spesifikke fagfelt.Stella Maris, en av Christensens karakteristiske skulpturgrupper, er representert i Skulpturlandskap Nordland, i Skutvik havn (1994). I 2004 arbeidet han sammen med Jotne Fabrikker om å forstørre et kinesisk offerbord og fremstille det i 400 kilo rustfritt stål (Norske kunstnere 2004, Oslo rådhus).De siste årene utviklet han sammen med fotografen Gunnar Mjaugedal et avansert stilleben-estetisk uttrykk, der han ofte inkluderer samtidselementer og anakronismer. Hans siste større utsmykking hentet inspirasjon fra industriell estetikk og den omfattende industrihistorien i Moss, og ble avduket på Refsnes Gods i juni 2009.Christensen har stilt ut ved anerkjente gallerier i inn- og utland og har virket som professor ved Vestlandets kunstakademi, Konsthøgskolan Valand i Göteborg og Det kgl. danske kunstakademi i København, foruten som professor og rektor ved Statens kunstakademi. Les mer i Store norske leksikon norsk kunsthistorie